Diari Oficial de la Generalitat Valenciana


Sumari del DOGV 5973, del 12-03-2009 (2009/2572)

Assumpte civil 162/2008. Notificació de la sentència a Dragana Pavlovic.
------------------------------------------------------------------------

### Dades del document

Número de DOGV
:   5973

Data del DOGV
:   12-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/2572


Data del document
:   05-02-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 162/2008. Notificació de la sentència a Dragana Pavlovic. [2009/2572]  
María Engracia Román Ivorra, secretària del Jutjat de Primera Instància número 2 de Benidorm, faig saber:  
Que en este Jutjat se seguixen les actuacions de judici verbal de desnonament per falta de pagament número 162/2008 a instàncies de Yanbú, SL, contra Dragana Pavlovic, en què s'ha dictat la sentència número 1738/2008, que té la dispositiva que, literalment, diu així:  
«Que estime íntegrament la demanda interposada per Yanbú, SL, contra Dragana Pavlovic, en situació processal de rebel·lia:  
1. Declare resolt el contracte d'arrendament de l'habitatge situat al carrer d'Holanda, número 15, edifici Las Terrazas, escala 2, pis 4t, 7, de la urbanització Altea Hills, que pertany al terme municipal d'Altea, celebrat per ambdós el dia 26 de gener de 2006.  
2. Condemne Dragana Pavlovic a desallotjar l'habitatge situat al carrer d'Holanda, número 15, edifici Las Terrazas, escala 2, pis 4t, 7, de la urbanització Altea Hills, que pertany al terme municipal d'Altea, amb l'advertència de llançament, que tindrà lloc el pròxim dia 19 de gener de 2009, a les 13.00 hores, si la sentència esdevé ferma pel fet de no ser recorreguda i la part demandant ho sol·licita mitjançant demanda executiva. Advertiu igualment a la part demandada que haurà de procedir a retirar tots els seus objectes mobles i efectes de l'esmentat immoble abans de la data indicada o, si no ho fa així, es consideraran abandonats.  
3. Condemne Dragana Pavlovic a pagar a Yanbú, SL, la quantitat de tretze mil set-cents noranta-huit euros i huitanta-nou cèntims (13.798,89 euros), més l'interés legal dels diners incrementat en dos punts des del dia 29 de gener de 2008 fins al dia 5 de desembre de 2008, en què s'incrementarà en dos punts fins al seu complet pagament, així com les rendes que vencen des de la data de la interposició de la demanda fins al lliurament de la possessió de l'habitatge, a raó de mil tres-cents trenta-un euros i vint cèntims (1.331,20 euros).  
4. Condemne Dragana Pavlovic al pagament de les costes d'esta instància.  
Notifiqueu-la en forma legal a les parts, i feu-los saber que contra esta sentència s'hi pot interposar un recurs d'apel·lació que, si escau, s'haurà de preparar en un termini de cinc dies comptadors des de la notificació d'esta resolució, mitjançant un escrit que haurà de complir els requisits establits en l'article 457.2 de la Llei 1/2001, de 7 de gener, d'Enjudiciament Civil, i amb la constitució prèvia de dipòsit per un import de les rendes vençudes i de les quantitats que haja de pagar de bestreta, a fi que el resolga, amb la tramitació legal prèvia, l'Audiència Provincial d'Alacant.  
Esta és la meua sentència, de la qual s'expedirà una testimoniança per a incorporar-la a les actuacions i l'original es portarà al llibre de sentències, que pronuncie, mane i firme, jutjant definitivament en primera instància en nom del rei i per l'autoritat que m'ha conferit el poble espanyol».  
Atés el desconeixement de l'actual domicili o residència de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat per a portar a efecte la diligència de notificació.  
Benidorm, 5 de febrer de 2009.- La secretària: María Engracia Román Ivorra.